Pannonische Vlakte

De Pannonische Vlakte is e grôte vlakte in zuudôost Centroal-Europa die oentstoan is deur 't ipdroogn van de Paratethyszêe in 't Plioceen. De Grôte Hongoarsche Lêegvlakte vormt de kern van 't gebied.

De vlakte wordt omslootn deur de Dinoarische Alpn, d' Alpn en surtout de Karpoatn. De riviere de Donau splitst 't gebied oengeveer deurmiddn. Binn 't gebied ligt 't Apusenigebergte.

Met uutzoenderienge van de nôordelyke bergstreke ligt hêel Hongareye in de Pannonische Vlakte. Ook dêeln van Zuud-Slovakeye, Zuudôost-Pooln, Zuudwest-Oekraïne, West-Roemenië, Nôord-Servië, Nôordôost-Kroatië, Nôordôost-Slovenië en Ôost-Ôostnryk wordn by 't gebied gereeknd. De noame "Pannonisch" komt van Pannonia, e provinsje van 't Romeins Ryk.

Categorie:Geografie van Hongareye
Categorie:Geografie van Slovakeye
Categorie:Geografie van Oekraïne
Categorie:Geografie van Roemenië
Categorie:Geografie van Servië
Categorie:Geografie van Kroatië
Categorie:Geografie van Ôostnryk